SK Úradný vestník Európskej únie C 39/7

OZNÁMENIE KOMISIE V ZMYSLE ČLÁNKU 4 ODS. 1 PÍSM. a) NARIADENIA RADY (EHS) č. 2408/92

Úprava záväzku verejnej služby s súvislosti so službami pravidelnej leteckej dopravy medzi mestami Derry a Dublin

(2005/C 39/07)

(Text s významom pre EHP)

1. Írsko sa rozhodlo upraviť záväzok verejnej služby uverejnený v Úradnom vestníku Európskych spoločenstiev C 265/07 z 15. septembra 2000 (doplnený a zmenený korigendom uverejneným v Ú. v. ES C 276 z 28. septembra 2000) v zmysle článku 4 ods. 1 písm. a) nariadenia Rady (EHS) č. 2408/92 z 23. júla 1992 o prístupe leteckých dopravcov Spoločenstva k letovým trasám v rámci Spoločenstva, pokiaľ ide o služby pravidelnej leteckej dopravy s účinnosťou od 22. júla 2005 na trase Derry – Dublin.

2. Záväzky verejných služieb sú takéto:

2.1. Minimálna frekvencia a kapacita sedadiel:

a) Uvedené služby sa musia zabezpečiť vo forme minimálne dvoch spiatočných letov denne počas 7 dní v týždni.

b) Na každú cestu z Derry do Dublinu a späť sa musí sa zabezpečiť aspoň 60 sedadiel denne (t. j. aspoň 120 sedadiel v oboch smeroch) počas 7 dní v týždni.

Uvedené požiadavky platia po celý rok.

2.2. Typ použitého lietadla:

a) Pri prevádzke uvedených služieb sa musia používať lietadlá s pretlakovou kabínou s kapacitou minimálne 30 sedadiel pre cestujúcich.

b) Pozornosť dopravcu sa sústreďuje na technické a prevádzkové podmienky, ktoré sa vzťahujú na letiská. Ďalšie informácie získate na adrese: Airports Division, Department of Transport, 44 Kildare Street, Dublin 2, Mr Liam Keogh, tel: (+353) 1 6041594, fax: (+353) 1 6041681, e-mail: liamkeogh@transport.ie

c) Služby sa budú prevádzkovať na letiskách v jurisdikcii Írskeho úradu pre civilné letectvo (Irish Aviation Authority).

2.3. Letový poriadok:

Cez pracovné dni od pondelka do piatku sa musí v rámci letového poriadku poskytovať ranný let z Derry do Dublinu a večerný let z Dublinu do Derry, aby sa umožnilo cestujúcim vrátane tých, ktorí cestujú služobne, absolvovať spiatočný let ešte v ten istý deň. Táto požiadavka sa uplatňuje počas celého roka

2.4. Tarify:

a) Výška taríf sa môže stanoviť takto: i) maximálna výška cestovného 75 eur pri minimálnej kapacite sedadiel 80 % za deň oboma smermi, t. j. z Derry do Dublinu a späť, ii) na rovnováhu minimálnych požiadaviek na dennú kapacitu sedadiel na trase sa nevzťahujú žiadne tarifné obmedzenia.

b) Tarify uvedené v písm. a) bod i) sa môžu zvýšiť raz ročne po predchádzajúcom súhlase ministra dopravy v prípade nadmerného a nepredvídateľného zvýšenia nákladových faktorov, ktoré majú vplyv na prevádzku trás, za ktoré dopravca nie je zodpovedný. Nové tarify budú oznámené prepravcovi, ktorý prevádzkuje uvedené služby a nevstúpia do platnosti predtým, ako budú oznámené Európskej Komisii a uverejnené v Úradnom vestníku Európskej únie.

2.5. Predaj leteniek:

Pri predaji leteniek sa musí používať minimálne jeden počítačový rezervačný systém. Od dopravcu sa žiada, aby sa tarify v rámci záväzkov verejnej služby distribuovali prostredníctvom jedného z hlavných globálnych distribučných systémov alebo medzinárodne uznávaného internetového rezervačného systému, prípadne prostredníctvom hlavnej internetovej stránky o cestovaní.

2.6. Nepretržitosť a spoľahlivosť služieb:

a) Okrem prípadov force majeure nesmie počet letov zrušených z dôvodov priamo prisúditeľných dopravcovi prekročiť za rok 2 % zo stanoveného minimálneho počtu letov.

b) Okrem prípadov force majeure nesmie počet letov meškajúcich viac ako 30 minút z dôvodov priamo prisúditeľných dopravcovi prekročiť za rok 20 % zo stanoveného minimálneho počtu letov.